钦定古今图书集成/明伦汇编/闺媛典/第160卷 > 史详古妻闵氏
## 钦定古今图书集成/明伦汇编/闺媛典/第160卷 > 史详古妻闵氏

按《饶州府志》：“闵氏，郡庠生史详古妻。详古贫而好学，
闵躬纺绩以佐之。事姑尢极诚敬。尝有疾，姑怜而令
休息，氏恐贻姑忧，必勉起支持，不形倦怠。无何，详古
没于兵，闵年二十，泣血号恸，数欲自尽，奉姑命而止。
子鉴甫周，闵抚而哭曰：‘不忍即死者，以此藐孤故耳’。
及子稍长，口授经书，无异师傅。孀居十五年，忧劳成”
疾而没，年三十有五。